2017. április 28.

Sajtóközlemény

**Stabil 2016-os teljesítményről számolt be a HB Reavis**

**A HB Reavis csoport stabil, 107,5 millió eurós konszolidált nettó nyereséget ért el 2016-ban, a vállalat legfrissebb éves pénzügyi jelentése szerint. A kihívást jelentő európai politikai környezet ellenére – amelyre leginkább az Egyesült Királyság EU-ból való kilépéséről tartott népszavazás volt hatással – a csoport rekordszámú projektet valósított meg. A bérbeadás terén megtartotta korábbi jó teljesítményét, emellett a jövőbeli fejlesztések terén is előrelépett.**

Főbb pénzügyi eredmények:

* 107,5 millió euró nettó nyereség, szemben a 2015-ös 239,4 millió euróval.
* 235,3 millió euró üzemi nyereség a 2015-ös 302,5 millió euróhoz képest.
* A devizaárfolyam-ingadozások – elsősorban az angol font és kisebb mértékben a lengyel złoty leértékelődése – 95,4 millió euró veszteséget jelentettek a nettó nyereségben, amelyből kevesebb, mint 10 millió euró veszteséget realizált ténylegesen a csoport.
* A saját tőke megtérülése szerény, 6,9%-os, szemben a 2015-ös 29,3%-kal.
* A csoport 2,1 milliárd eurós mérlegfőösszeggel zárt, nettó eszközértéke pedig megközelítette az 1,2 milliárd eurót.
* A mérlegfőösszeg-arányos nettó adósságállomány 2016 végére 17,4%-ra csökkent a 2015 végén regisztrált 29,7%-ról.
* Szilárd, 316,4 millió eurós készpénzállomány, amely a mérlegfőösszeg közel 15%-ának felel meg.

Főbb üzleti eredmények:

* **A korábbi évekhez hasonlóan 2016-ban is jelentős kereslet mutatkozott a HB Reavis épületei iránt** a vállalat minden piacán: közel134 000 m2 bruttó bérbe adható területre kötött bérleti szerződést. A jövedelemtermelő portfólió átlagos kihasználtsága magas volt (88%), továbbá két városban (Prága és Pozsony) fontos elő-bérleti szerződést kötöttek a még építés alatt álló épületekre, olyan ügyfelekkel, mint a BNP Paribas, az Accenture, a General Electric International vagy az SAP.
* **A csoport négy irodaprojektet fejezett be** két európai fővárosban (a Gdanski Business Centre D és a West Station I Varsóban, valamint a Twin City B és C Pozsonyban). Emellett **két kiskereskedelmi funkciójú épületet is átadtak:** Hradec Kralovéban (Cseh Köztársaság) és Pozsonyban, amelyek együttesen 136 700 m2 bruttó bérbe adható területet tesznek ki.
* 2016 végén **tíz irodaépület** (West Station II, Varso 1, Varso 2, Varso Tower, 33 Central, Cooper & Southwark, 20 Farringdon, Agora HUB, Agora Tower és Twin City Tower) állt építés alatt négy országban. Ezek együttesen 1,5 milliárd euró célzott bruttó fejlesztési értéket jelentenek.
* **5 új projekt megvásárlása** révén a fejlesztési portfólió megerősítésére és diverzifikálására került sor: Csehországban, az Egyesült Királyságban, Magyarországon és Szlovákiában, összesen 85,4 millió euró értékben vásárolt új projekteket a vállalat, amelyekben egyedülálló lehetőségek rejlenek.
* **A csoport 14 befektetési célú ingatlant értékesített,** amelyek együttes bruttó fejlesztési értéke **meghaladja az 1 milliárd eurót** (beleértve a HB Reavis CE REIF alapjának értékesítéseit is).
* **Sikerült elérni,** hogya fejlesztési- és a jövedelemtermelő portfólió **50:50 arányban oszlik** **meg.**
* **A nettó hitelállomány** több mint 320 millió euróval emelkedett a banki hitelek és a kibocsátott kötvények révén.
* A csoport egy speciálisan e célra kijelölt **üzletfejlesztési csapatot hozott létre Berlinben**.

A 2016-os jelentős üzleti teljesítményen túlmenően a HB Reavis számos stratégiai kezdeményezést is elkezdett. A vállalat elindította Origameo üzletágát, amellyel ügyfélre szabott konzultációt és megoldást kínál az átköltözést tervező ügyfelek számára. Az Origameo egy építészekből, tervezőkből, szociológusokból, „innovátorokból” és üzleti tanácsadókból álló csapat, amely segít az ügyfeleknek, hogy a lehető legtöbbet hasznosítsanak az átköltözésük során szerzett tapasztalataikból – attól a pillanattól kezdve, hogy felismerik a költözés szükségességét, egészen addig, amíg be nem költöztek egy új irodába.

Emellett, egy saját fejlesztésű, nagyszabású co-working iroda, a HubHub, nyitja meg a kapuit 2017 folyamán Varsóban és Pozsonyban, amelynek célja a szabadúszók és a startup vállalkozások kiszolgálása.

A HB Reavis egyúttal az első olyan közép-európai ingatlanfejlesztő cég, amely szeretné elérni, hogy a fejlesztési portfóliója WELL minősítést kapjon, azáltal, hogy az épített környezet révén az emberek egészségének javítására és jó közérzetére összpontosít.

Számos tevékenység járult hozzá a vállalat azon küldetéséhez, hogy az egyik legvonzóbb munkáltatóvá váljon: Lengyelországban az AON Hewitt a „2016 Legjobb Munkahelye” címmel tüntette ki a HB Reavist.

Pavel Trenka, a HB Reavis csoport vezérigazgatója elmondta: *„A 2016-os eredményeink megerősítik, hogy a pán-európai jelenlétünk és az integrált szolgáltatási modellünk rugalmasnak bizonyult az ingatlanpiacot érintő politikai bizonytalanságok ellenére.* *Csapatunk kiváló teljesítményének köszönhetően eddigi történetünk legnagyobb kereskedelmi területét (közel 137 000 m2) adtuk át. Fejlesztéseink minőségének végső bizonyítékát azok a kiemelkedő szervezetek és globális márkák jelentik, amelyek úgy döntöttek, hogy jelentős összegeket ruháznak be az épületeinkbe. Stabil bérbeadási teljesítményünk eredményeként tavaly közel 10 000 munkavállaló lelt „új otthonra” valamelyik HB Reavis-épületben. A csoport körülbelül 17,4%-os nettó tőkeáttételével a HB Reavis rendkívül erős pénzügyi helyzetben kezdte az új évet. A csapat izgatottan várja, hogy tovább dolgozhasson nagyléptékű fejlesztéseinken Varsóban (Varso Place), Budapesten (Agora) és Pozsonyban (Stanica Nivy).”*

**A HB Reavis Csoportról**

A HB Reavis ingatlanfejlesztéssel foglalkozó nemzetközi csoport, amelyet 1993-ban alapítottak Pozsonyban. Tevékenységi köre az Egyesült Királyságra, Lengyelországra, Csehországra, Szlovákiára, Magyarországra és Törökországra terjed ki. Jelenleg a harmadik legnagyobb irodafejlesztő a PropertyEU éves legjobb ingatlanfejlesztők listája alapján.

Európában A vállalat által eddig felépített korszerű irodaépületek, bevásárló- és szórakoztatóközpontok, valamint logisztikai létesítmények összesített alapterülete mintegy 993 000 négyzetmétert tesz ki, emellett több mint 1 millió négyzetméternyi fejlesztés már a tervezési, engedélyezési vagy építési fázisban van.

A HB Reavis teljes körűen integrált üzleti modell alapján végzi tevékenységét, amely a fejlesztést, az építést, az ingatlankezelést és a beruházáskezelést egyaránt magában foglalja. A csoport mérlegfőösszege 2,1 milliárd euró, eszközeinek nettó értéke pedig csaknem 1,2 milliárd euró. A több mint 500 szakemberrel rendelkező HB Reavis globális piacvezető a nemzetközi kereskedelmi ingatlanfejlesztési piacon.

A HB Reavis erős piaci pozícióját számos díj és elismerés támasztja alá, többek között a 33 Central projektért kiérdemelt „London legjobb irodaépülete 2015” díj, valamint a CEE Quality Award elismerése „Az év fejlesztője 2017-ben” kategóriában. Bővebb információért látogasson el a <https://hbreavis.com/hu/> weboldalra!